Ilung

Ilung (Latin:Eichhornia crassipes) adalah ngaran tanaman nang hidup mangapung di banyu. Halian dipinandui lawan ngaran ilung, di banua lain di Indunisia, ilung baisi ngaran lain kaya Kelipuk (Palembang), Ringgak (Lampung), Ilung-ilung (Dayak) duwa Tumpe (Manado) . 

Pamulaannya, Ilung didapatakan kada singhaja ulih ilmuan bangaran Carl Friedrich Philipp von Martius, urang ahli botani bangsa Jerman pas tahun 1824 rahatan balalah di Sungai Amazon, Brasil. Ilung baisi kahancapan tumbuh nang tingkau sahingga tumbuhan ini dianggap sawagai gulma nang baulih marakai lingkungan pambanyuan. Ilung lawan nyaman manyabar liwat saluran banyu ka awak banyu lainnya.

Taksunumi 
Ilung hidup mangapung di banyu wan bahanu ba'akar dalam tanah. Tingginya kikira 0,4 - 0,8 mitir lawan kada baisi batang. Daunnya tunggal wan babantuk bulat. Ujung wan pangkalnya maruncing, pangkal lunggai daun manggalambung. Pamukaan daunnya lungur wan bawarna hijau. Kambangnya tamasuk kambang barundun, babantuk bulir, kalupaknya babantuk tabung. Bijinya bulat wan bawarna hirang. Butingnya kotak baruang talu wan bawarna hijau. Akarnya tamasuk ka dalam akar sarabut.

Wadah tumbuh 
Ilung biasanya tumbuh di danau, rarawa, kulam nang dangkal, muhara sungai lawan rancak juwa ditamui di banyu nang alirannya lambat. Ilung baisi kahancapan tumbuh nang tinggi lawan nyaman banar maucir jadinya manutupi parmukaan banyu. Marga hal ini, iling rancak dianggap sawagai tanaman pangganggu.

Rujukan 

Tanaman banyu
Botani